ارشد صالحی

ارشد صالحی (عربجه: أرشد الصالحي) — عراق سیاست‌چی‌سی، 2011–جی ایلدن عراق تورکمان جبهه‌سی باش‌چی‌سی اوْلوب.
 حیات 
ارشد صالحی 1959-جو ایلده عراقدا، کرکوک شهری‌نین مصلی محله‌سینده آنادان اوْلموش‌دور. ایلک و اوْرتا تحصیلینی کرکوک شهرینده آلمیش‌دیر، 1978 - جی ایله بغداد دانشگاهیندا فیزیک-ریاضیات ریشته سینده بیتیمیش‌دیر. اوْرتا مکتب ایللرین‌دن باشلایاراق تورکمان میلّی حرکات‌لارینا قوشولان ارشد صالحی، دانشگاه ایللرینده حرکاتین باشچی لاریندان اوْلموش‌دور. بۇ چالیشمالار ایله علاقه‌دار اولاراق 1979 - جو ایلده تورکمان میلّی حرکاتینا قوشولما (تورکچولوک) سوچو ایله بعث حزبی طرفین‌دن حبس ائدیلمیش و 10 ایل حبس جزاسینا محکوم ائدیلمیش‌دیر. 9 ایل ابو قریب حبس‌خاناسیندا خصوصی سیاسی دوستاق‌لارین ساخلانیلدیغی بؤلمه‌ده محکوم اولاراق هابئله ساخلانیلان ارشاد صالحین قارداشی صدام حسین رژیمی طرفین‌دن اعدام ائدیلمیش و عائله‌سی ده کرکوک‌دن عراقین جنوبون‌داکی ولایتلره سورگون ائدیلمیش‌دیر.

 قایناقلار 

بؤلمه:کیمسه‌لر
بؤلمه:عراق تورکمان سیاستچی‌لری
بؤلمه:عراق تورکمانلاری
بؤلمه:عراق سیاستچی‌لری
بؤلمه:تورکچولر
بؤلمه:عراقلیلار